મુંબઈઃ ટીવી સીરિયલ ‘ચિડિયા ઘર’માં મયૂરીનો રોલ કરી લોકપ્રિય થયેલી શફક નાઝ પોતાના નવા ફોટોશૂટને કારણે ચર્ચામાં છે. આ તસવીરોમાં તે ટ્રાન્સફોર્મેશન બાદ ઘણી ફિટ લાગી રહી છે. વાસ્તવમાં શફક નાઝનું પહેલા ઘણું વજન વધી ગયું હતું જેને તેણે આકરી મહેનત બાદ ઘટાડ્યું છે. શફક નાઝે એક ઈન્ટરવ્યૂમાં જણાવ્યું હતું કે,"જ્યારથી ટીવી ઈન્ડસ્ટ્રીમાં એન્ટ્રી કરી છે, ત્યારથી બ્રેક લીધો નથી. કામમાં એટલી વ્યસ્ત થઈ ગઈ હતી કે પોતાને સમય આપી શકતી નહોતી. આ કારણે જ શરીર વધી ગયું હતું. પોતાની નજરે હું ઘરડી લાગવા લાગી હતી." ઉલ્લેખનીય છે કે, તેણે માત્ર દોઢ મહિનામાં 13 કિલો વજન ઘટાડ્યું છે.